               ROMÂNIA

JUDEŢUL BISTRIŢA-NĂSĂUD

     MUNICIPIUL BISTRIŢA

H O T Ă R Â R E

privind aprobarea categoriilor de cheltuieli finanțate de la bugetul local pentru obiectivul de investiţii „Reabilitarea și modernizarea străzii Tărpiului”, în cadrul Programului Național de Investiții „Anghel Saligny”
Consiliul local al municipiului Bistriţa întrunit în şedinţa ordinară în data de 20.12.2022;
având în vedere:

Referatul de aprobare nr. 120130/06.12.2022 al Primarului municipiului Bistriţa;
Raportul comun nr. 122629/13.12.2022 al Direcţiei Tehnice, Direcţiei Economice și al Direcției Administrație Publică, Juridic;
Avizul favorabil nr.291/19.12.2022 al Comisiilor de specialitate reunite ale Consiliului local al municipiului Bistriţa;
Hotarârea Consiliului local al municipiului Bistriţa nr.140/2022 pentru modificarea anexei la Hotărârea nr. 180/31.10.2018 a Consiliului Local al municipiului Bistrița privind aprobarea Studiului de fezabilitate și a indicatorilor tehnico-economici pentru obiectivul de investiții “Reabilitarea și modernizarea străzii Tărpiului”, cu modificările şi completările ulterioare;
Adresa Ministerului Dezvoltării, Lucrărilor Publice și Administrației nr. 108160/21.09.2022, înregistrată la Primaria municipiului Bistrița cu nr. 120355/07.12.2022;

în conformitate cu:

prevederile Ordonanței de urgență a Guvernului nr. 95/2021 pentru aprobarea Programului naţional de investiţii "Anghel Saligny", cu modificările şi completările ulterioare;

prevederile Ordinului ministrului dezvoltării, lucrărilor publice și administrației nr. 2427/15.09.2022 privind aprobarea listei obiectivelor de investiții și sumele alocate acestora prin Programului Național de Investiții „Anghel Saligny” ;
prevederile Ordinului ministrului dezvoltării, lucrărilor publice şi administraţiei nr. 1333/2021 privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", pentru categoriile de investiţii prevăzute la art. 4 alin. (1) lit. a) - d) din Ordonanţa de urgenţă a Guvernului nr. 95/2021, cu modificările şi completările ulterioare;

prevederile art.44 alin.(1) din Legea nr.273/2006 privind finanțele publice locale, cu modificările si completările ulterioare;

în temeiul art.129 alin.(2) lit.”b”, alin.(4) lit.”d”, art.139 alin.(3), art.196 alin.(1) lit.”a” din Ordonanța de urgență a Guvernului României nr.57/2019 privind Codul administrativ, cu modificările şi completările ulterioare,
H O T Ă R Ă Ş T E:

ART.1. – Se aprobă finanțarea de la bugetul local a categoriilor de cheltuieli care nu se finanțează prin Programului Național de Investiții „Anghel Saligny”, în suma de 18.944.386,14 lei inclusiv TVA.

ART.2. – Primarul municipiului Bistriţa prin Direcţia Tehnică - Serviciul Investiții Căi de Comunicații şi Direcția Economică va aduce la îndeplinire prezenta hotărâre.

ART.3. – Prezenta hotărâre a fost adoptată de Consiliul local al municipiului Bistriţa în şedinţă ordinară, cu respectarea art.139 alin.(3) din Ordonanța de urgență a Guvernului României nr.57/2019 privind Codul administrativ, respectiv cu un număr de 17 voturi ”pentru”.
ART.4. – Secretarul General al municipiului Bistriţa, prin Compartimentul Pregătire Documente, Contencios va comunica prezenta hotărâre :

· Direcţiei Tehnice; Serviciul Investiții Căi de Comunicații;
· Direcţiei Economice;
· Primarului municipiului Bistriţa;

· Instituţiei Prefectului – judeţul Bistriţa-Năsăud.

           PREŞEDINTE DE ŞEDINŢĂ,                            CONTRASEMNEAZĂ 

                                                                             PENTRU SECRETAR GENERAL,









      DIRECTOR EXECUTIV

           FILIP ALEXANDRU TUDOR                         CINCEA DUMITRU MATEI

Bistriţa, la 20 DECEMBRIE 2022

